བོད་ཤར་ཕྱོགས་ཁམས་སྐྱེ་རྒུ་མདོ་ནས་ཡིན་པ་དགུང་གྲངས་༣༣་ལ་ཕེབས་པ་བཀྲིས་དབང་ཕྱུག་ལགས་ཀྱིས་རྒྱ་གཞུང་གི་རྩ་ཁྲིམས་ཀྱིས་འགན་ལེན་བྱས་པ་ལྟར།བོད་པའི་ཕྲུ་གུ་ཡོངས་ལ་ཤེས་ཡོན་གྱི་གོ་སྐབས་སྤྲོད་དགོས་པ་མ་ཟད།བོད་ཕྲུག་རྣམས་ལ་བོད་ཀྱི་སྐད་ཡིག་སློབ་འཁྲིད་དགོས་སྐོར་རྒྱ་གཞུང་ལ་འབོད་སྐུལ་གྱི་ཞི་བའི་ལས་འགུལ་སྤེལ་བར་བརྟེན་ནས་ཕྱི་ལོ་༢༠༡༦་ལོར་ཁོང་འཛིན་བཟུང་བཀག་ཉར་བྱས་པ་དང་ལོ་གཉིས་ཕྱིན་པའི་རྗེས་སམ་འདི་ལོའི་ཕྱི་ཟླ་ལྔ་པའི་ཚེས་༢༢་ཉིན་ཁོང་ལ་ཁ་བྲལ་ངན་སྐུལ་བྱས་པའི་ནག་ཉེས་བཙུགས་ནས་ལོ་ལྔའི་རིང་བཙོན་འཇུག་ཁྲིམས་ཐག་བཅད་ཡོད་པ་རེད།དེའི་རྗེས་སུ་ཁོང་དང་ཁོང་གི་ཁྲིམས་རྩོད་པས་ཁྲིམས་ཁང་གོང་མར་ཞུ་གཏུགས་གནང་ཡང་ཁྲིམས་ཁང་དེས་ཁོང་གི་ཞུ་འབོད་སྙན་ཞུར་ཁས་ལེན་མ་བྱས་པའི་ཁར་དེ་སྔོན་ཁོང་ལ་ལོ་ལྔའི་རིང་བཙོན་འཇུག་ཁྲིམས་ཐག་བཅད་པ་དེར་རྒྱབ་སྐྱོར་བྱས་སྐོར་འདི་ཟླའི་ཚེས་༡༣་ཉིན་ཡུལ་ཤུལ་རྫོང་གི་བཀག་ཉར་ཁང་གིས་གསལ་བསྒྲགས་བྱས་ལུགས་ཁོང་གི་ཁྲིམས་རྩོད་པ་ཡིས་